ડાંગરના ખેતરમાં તડકો ડાંગરના ખેતરમાં તડકો રોજ સવારે ઝૂલે ડાંગર થઈને રોજ સવારે તડકો ઝૂલે શેઢા ઉપર પીળાં પીળાં રાઈ તણાં ફૂલ થઈને  દૂર ક્યારડો વાલોળે લીલો ભમ્મર થઈને ચક્કર ચક્કર ઘૂમતો ને પાસ થોરની ટોચ ટૂકડો આભ બનીને ચટાક રાતો રંગ લહેરમાં ચૂમતો બહાર ઊભેલો આંબો એનાં  પાન પાન આ ઊડી જાય રે પંખીટહૂકા થઈને  ડાંગરના ખેતરમાં તડકો રોજ સવારે ઝૂલે ડાંગર થઈને  નીક મહીં ખળખળતા જળમાં આભ પડી અમળાય સૂરજનાં અસ્ત વ્યસ્ત ટુકડા તરતા રેલાય કાંટાળા બાવળમાંથી સૂરજનાં કિરણો જીર્ણશીર્ણ થઈ તિરાડ તૂટી ભોંય ઉપર ઠેલાય રંગરંગનાં પડ્યાં ગાબડાં સીમ મહીં ને સીમ તણા શેઢાઓ તો આ  ખીલે રે ફૂલે રે ઝૂલ સવાર થઈને  ડાંગરના ખેતરમાં તડકો રોજ સવારે ઝૂલે ડાંગર થઈને -મણિલાલ દેસાઈ